alexandrainst/scandi-wiki huggingface dataset:
Bythoxenites

Bythoxenites er en slekt av små, rødlige eller brunlige køllebiller.

Utseende 
Små, nærmest pæreformede, blanke, brunrøde køllebiller med reduserte fasettøyne.

Levevis 
Artene lever i huler.

Utbredelse 
Slekten er utbredt i Japan.

Systematisk inndeling 

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger (Staphylinidae)
 Underfamilien køllebiller, Pselaphinae
 Overstammen Goniaceritae
 Gruppen Bythinini Raffray, 1890
 Understammen Machaeritina Jeannel, 1950 - lever i huler
 Slekten Bythoxenites Jeannel, 1958 
 Bythoxenites brevicornis Löbl & Kurbatov, 1996
 Bythoxenites brevipilis Löbl & Kurbatov, 1996
 Bythoxenites frontalis Löbl & Kurbatov, 1996
 Bythoxenites japonicus (A.Yoshida & Nomura, 1952)
 Bythoxenites longiceps Löbl & Kurbatov, 1996
 Bythoxenites longicornis Löbl & Kurbatov, 1996
 Bythoxenites major Tanokuchi, 1990
 Bythoxenites pubiceps Löbl & Kurbatov, 1996
 Bythoxenites rimicola Tanokuchi, 1990
 Bythoxenites sulcithorax Tanokuchi, 1990

Referanser

Eksterne lenker 
 

Køllebiller
Biller formelt beskrevet i 1958
Japans insekter
Kistneriella

Kistneriella er en slekt av rødlige eller brunlige køllebiller.

Utseende 
Arten er en av de aller største medlemmene i gruppen køllebiller med en kroppslengde på ca. 7 millimeter.

Levevis 
De voksne billene finnes gjerne i råtnende plantemateriale, som kompost, løvstrø, under bark eller lignende. De fleste lever sannsynligvis av midd og andre små leddyr. Denne arten er knyttet til termitter.

Utbredelse 
Slekten er utbredt i det sørlige Afrika (Zambia, Sør-Afrika).

Systematisk inndeling  

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger (Staphylinidae)
 Underfamilien køllebiller, Pselaphinae
 Overstammen Goniaceritae
 Gruppen Goniacerini Reitter, 1882
 Slekten Kistneriella Leleup, 1971
 Kistneriella termitobia Leleup, 1971

Referanser

Eksterne lenker 
 

Køllebiller
Biller formelt beskrevet i 1971
Zambias insekter
Sør-Afrikas insekter
Auchenotropis

Auchenotropis er en slekt av små, rødlige eller brunlige køllebiller.

Levevis 
I alle fall noen av artene i Iniocyphini lever i huler.

Utbredelse 
Gruppen er utbredt i Afrika.

Systematisk inndeling 

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger (Staphylinidae)
 Underfamilien køllebiller, Pselaphinae
 Overstammen Goniaceritae
 Gruppen Iniocyphini Park, 1951
 Understammen Iniocyphina Park, 1951
 Slekten Auchenotropis Raffray, 1913 
 Auchenotropis adiabatica Castellini, 1990
 Auchenotropis antennata Jeannel, 1954
 Auchenotropis besucheti Leleup, 1983
 Auchenotropis brachialis Jeannel, 1954
 Auchenotropis brevipilis Jeannel, 1954
 Auchenotropis congolensis Jeannel, 1954
 Auchenotropis decima Leleup, 1983
 Auchenotropis densipunctipennis Leleup, 1983
 Auchenotropis dentimana Raffray, 1913
 Auchenotropis eurycnemis Jeannel, 1960
 Auchenotropis fallaciosa Leleup, 1983
 Auchenotropis femoralis Jeannel, 1954
 Auchenotropis glabra Jeannel, 1953
 Auchenotropis gracilis Jeannel, 1956
 Auchenotropis inops Castellini, 1990
 Auchenotropis leleupi Jeannel, 1950
 Auchenotropis loebli Leleup, 1983
 Auchenotropis longicollis Leleup, 1983
 Auchenotropis parvula Jeannel, 1954
 Auchenotropis pauliani Jeannel, 1949
 Auchenotropis permixta Leleup, 1983
 Auchenotropis pubescens Jeannel, 1953
 Auchenotropis punctatipennis Leleup, 1983
 Auchenotropis punctipennis Jeannel, 1953
 Auchenotropis raffrayi Leleup, 1976
 Auchenotropis ruwenzorica Jeannel, 1956
 Auchenotropis scabrosa Leleup, 1983
 Auchenotropis simplex Jeannel, 1951
 Auchenotropis specularis Jeannel, 1960
 Auchenotropis termitophila Leleup, 1971
 Auchenotropis torticornis Jeannel, 1951
 Auchenotropis undecima Leleup, 1983

Referanser

Eksterne lenker 
 

Køllebiller
Biller formelt beskrevet i 1913
Goniomellus

Goniomellus er en slekt av små, rødlige eller brunlige køllebiller.

Utseende

Levevis 
De voksne billene finnes gjerne i råtnende plantemateriale, som kompost, løvstrø, under bark eller lignende. De fleste lever sannsynligvis av midd og andre små leddyr.

Utbredelse 
Slekten er utbredt i Afrika.

Systematisk inndeling 

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger (Staphylinidae)
 Underfamilien køllebiller, Pselaphinae
 Overstammen Goniaceritae
 Gruppen Proterini Jeannel, 1949
 Slekten Goniomellus Jeannel, 1949
 Goniomellus besucheti Leleup, 1986
 Goniomellus bitalensis Jeannel, 1953
 Goniomellus iturianus Jeannel, 1953
 Goniomellus luberoensis Jeannel, 1953
 Goniomellus spinifer Jeannel, 1951
 Goniomellus vrijdaghi Jeannel, 1950

Referanser

Eksterne lenker 
 

Køllebiller
Biller formelt beskrevet i 1949
Woldenka

Woldenka er en slekt av små, rødlige eller brunlige køllebiller.

Utseende 
Små, brunlige køllebiller. Antennene er lange og kraftige, gjerne lenger enn kroppen, uten en definert klubbe. Hodet er rundet med litt utstående fasettøyne og utvidete tinninger bak øyet, pronotum klokkeformet, mye bredere enn langt, med opphøyd midtparti. Dekkvingene er jevnt utvidet bakover, med skarpe lengderibber. Beina er ganske kraftige, lårene på midt- og bakbeina med to kraftige, pigglignende børster på undersiden. Kroppen er delvis kledt med gylne, hårlignende skjell.

Levevis 
De voksne billene finnes gjerne i råtnende plantemateriale, som kompost, løvstrø, under bark eller lignende.

Utbredelse 
Arten er utbredt i Panama.

Systematisk inndeling  

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger (Staphylinidae)
 Underfamilien køllebiller, Pselaphinae
 Overstammen Pselaphitae
 Gruppen Arhytodini Raffray, 1890
 Slekten Woldenka Chandler, 1992 
 Woldenka barroensis Chandler, 1992

Referanser

Eksterne lenker 
 

Køllebiller
Biller formelt beskrevet i 1992
Panamas insekter
Ctenisophus

Ctenisophus er en slekt av små, rødlige eller brunlige biller som blit plassert i familien kortvinger.

Utseende 
Små, brune køllebiller. Hodet er omtrent så langt som bredt,  fasettøynene er middelsstore og rundet utstående. Antennene er lange og kraftige, lett kølleformede med et langt, ytterste ledd. Brystskjoldet (pronotum) er omtrent så langt som bredt, vanligvis bredest foran midten. Dekkvingene er runde i omriss, mye bredere enn brystskjoldet. De to fire bakerste bakkroppsleddene stikker ut bak dekkvingene. Beina er ofte forholdsvis lange og kraftige, gjerne med fortykkede lår.

Levevis 
De voksne billene finnes gjerne i råtnende plantemateriale, som kompost, løvstrø, under bark eller lignende. De fleste lever sannsynligvis av midd og andre små leddyr. Denne slekten er knyttet til maur.

Utbredelse 
Slekten er utbredt i Australia.

Systematisk inndeling 

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger (Staphylinidae)
 Underfamilien køllebiller, Pselaphinae
 Overstammen Pselaphitae
 Stammen Ctenistini Blanchard, 1845
 Slekten Ctenisophus Raffray, 1890 
 Ctenisophus adelaidae (Blackburn, 1889)
 Ctenisophus bowringi Raffray, 1904
 Ctenisophus curvipes Elston, 1921
 Ctenisophus impressus (Sharp, 1874)
 Ctenisophus inaequalis Raffray, 1900
 Ctenisophus irregularis Raffray, 1904
 Ctenisophus kreusleri (King, 1866)
 Ctenisophus longicornis Lea, 1911
 Ctenisophus morosus Raffray, 1900
 Ctenisophus nigropiceus Lea, 1912
 Ctenisophus noctivagus Lea, 1911
 Ctenisophus papuanus Raffray, 1903
 Ctenisophus parvus (Sharp, 1874)
 Ctenisophus patruelis Raffray, 1900
 Ctenisophus rivularis Lea, 1910
 Ctenisophus simplex (Sharp, 1874)
 Ctenisophus squamosus (Raffray, 1893)
 Ctenisophus sublongicornis Lea, 1912
 Ctenisophus tenebricosus (Blackburn, 1889)
 Ctenisophus validicornis Raffray, 1904
 Ctenisophus vernalis (King, 1863)

Referanser

Eksterne lenker 

 

Køllebiller
Biller formelt beskrevet i 1890
Australias insekter
Pselaphidius

Pselaphidius er en slekt av små, rødlige eller brunlige køllebiller, der mange av artene er knyttet til maur.

Utseende 
Små, spinkle, blanke, gjerne rødlige køllebiller. Gruppen kjennes særlig på at kroppsformen er forholdsvis slank, og antenner og palper lange og klubbeformede.

Levevis 
De voksne billene finnes gjerne i råtnende plantemateriale, som kompost, løvstrø, under bark eller lignende. De fleste lever sannsynligvis av midd og andre små leddyr. I alle fall noen av artene er knyttet til maur (myrmekofiler).

Utbredelse 
Slekten er hovedsakelig utbredt rundt Middelhavet inkludert Kanariøyene, østover til Kaukasus.

Systematisk inndeling 

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger (Staphylinidae)
 Underfamilien køllebiller, Pselaphinae Latreille, 1802
 Overstammen Pselaphitae
 Gruppen Pselaphini Latreille, 1802
 Slekten Pselaphidius Jeannel, 1951 
 Pselaphidius acuminatus (Motschulsky, 1835)
 Pselaphidius brevipalpus Jeannel, 1959
 Pselaphidius dartevellei (Jeannel, 1950)
 Pselaphidius elgonicus (Jeannel, 1949)
 Pselaphidius filipalpis (Reitter, 1882)
 Pselaphidius forticornis Jeannel, 1957
 Pselaphidius hirtipennis Jeannel, 1952
 Pselaphidius hulstaerti (Jeannel, 1950)
 Pselaphidius laevicollis (Reitter, 1884)
 Pselaphidius longiceps (Raffray, 1887)
 Pselaphidius marshalli Jeannel, 1955
 Pselaphidius multangulatus (L.W. Schaufuss, 1877)
 Pselaphidius parvipalpis (Reitter, 1883)
 Pselaphidius pectinatus Jeannel, 1956
 Pselaphidius pilicollis (Reitter, 1883)
 Pselaphidius rhodesiae (Jeannel, 1949)
 Pselaphidius sudanicus Jeannel, 1955
 Pselaphidius trossulus (L.W. Schaufuss, 1886)
 Pselaphidius upembanus Jeannel, 1952

Referanser

Eksterne lenker 
 

Køllebiller
Biller formelt beskrevet i 1951
Skrueplugg

En skrueplugg er en innsats som brukes for å feste en skrue i et materiale som er porøst eller sprøtt, eller av andre årsaker ikke vil klare å holde vekten av et objekt festet til en skrue. Det er en type anker som gjør at man for eksempel kan feste skruer i vegger av mur eller gips.

Eksempler på noen typer og navn er vegganker, ekspander, ekspansjonsskrue, spikerplugg, nylonplugg og metallankersett.

Det finnes mange typer skrueplugger, men det vanligste prinsippet er å bruke et konisk rør av mykt materiale, for eksempel plast. Dette røret settes så inn i et boret  hull med samme størrelse, og vil utvide seg når man setter inn og strammer en skrue. Pluggen vil da utvides slik at den sitter tett på veggmaterialet.

Typer

Universalplugg 
For lettere montasje i harde materialer som som betong- og platemateriale.

Gipsplugg 
Er beregnet for montering på gipsplater, og ser ut som en stor skrue som man kan skru sin egen skrue inn i.

Ekspanderplugg 
Ekspanderpluggen er laget av metall, og installasjon krever bruk av gipsankertang (en spesiell monteringstang) for at pluggen skal endre form når den er satt inn slik at ankeret vil holdes på plass. Er laget for festing til hule vegger.

Fasadeplugg 
For montering i fasademateriale med hulrom.

Spikerplugg 
For montering med spiker i betong, naturstein, tegl og lignende.

Lettbetongplugg 
For montage i lettbetong, lettklinke ("Leca") og andre porøse materialer.

Se også 
 Ekspansjonsbolt, type bolt som brukes til å forankring i fjell, murverk, betong og liknende
 Spikerslag

Referanser 

Introduksjoner i 1911
Festemidler
Andrij Biletski

Andriy Yevhenovych Biletsky (ukrainsk: Андрій Євгенійович Білецький), født 5. august 1979 i Kharkov, Sovjetunionen (nå Ukraina), er en ukrainsk politiker. Han er leder for nazistiske Sosialnasjonalistisk forsamling (SNF). Han har vært sjef for Azovbataljonen siden 17. september 2014.

Referanser
Tropeogaster

Tropeogaster er en slekt av små, rødlige eller brunlige køllebiller.

Utseende 
Små, langbeinte, brunlige køllebiller. Slekten utmerker seg ved at antennenes ytre ledd har påfallende groper eller andre modifikasjoner.

Levevis 
De voksne billene finnes gjerne i råtnende plantemateriale, som kompost, løvstrø, under bark eller lignende.

Utbredelse 
Slekten er utbredt i Afrika (Den demokratiske republikken Kongo, Tsjad, Eritrea, Zimbabwe).

Systematisk inndeling  

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger (Staphylinidae)
 Underfamilien køllebiller, Pselaphinae
 Overstammen Pselaphitae
 Gruppen Tmesiphorini Jeannel, 1949
 Slekten Tropeogaster Jeannel, 1949
 Tropeogaster decorsei Jeannel, 1950
 Tropeogaster denticornis (Raffray, 1882)
 Tropeogaster excavatus Jeannel, 1950
 Tropeogaster pretoriusi Leleup, 1975

Referanser

Eksterne lenker 
 

Køllebiller
Biller formelt beskrevet i 1949
Subulipalpus

Subulipalpus er en slekt av små, rødlige eller brunlige køllebiller.

Utseende 
Små (ca. 2 millimeter), noe avlange, blanke, rødlige eller brune køllebiller. Antennene er forholdsvis lange og tynne, palpene nålefine. Beina er ganske lange og slanke..

Levevis 
De voksne billene finnes gjerne i råtnende plantemateriale, som kompost, løvstrø, under bark eller lignende. De fleste lever sannsynligvis av midd og andre små leddyr.

Utbredelse 
Slekten er utbredt i Sørøst-Asia (Thailand, Kina).

Systematisk inndeling 

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger (Staphylinidae)
 Underfamilien køllebiller, Pselaphinae
 Overstammen Pselaphitae
 Stammen Tyrini Reitter, 1882
 Understammen Tyrina
 Slekten Subulipalpus L.W. Schaufuss, 1877
 Subulipalpus myrmecophilus Raffray, 1904
 Subulipalpus spinicoxis L.W. Schaufuss, 1877

Referanser

Eksterne lenker 
 Bilde av Subulipalpus sp.
 

Køllebiller
Biller formelt beskrevet i 1877
Sapitia

Sapitia er en slekt av biller som lever av og på sopp. De hører til underfamilien dråpebiller (Scaphidiinae) i den artsrike familien kortvinger (Staphylinidae).

Utseende 
Små (1,5 – 2 mm), bredt ovale, fint hårete dråpebiller, brune eller svarte.

Levevis 
Disse billene er knyttet til sopp.

Utbredelse 
Slekten er utbredt i Asia (Thailand, Malaysia, Vietnam, Indonesia).

Systematisk inndeling 

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger (Staphylinidae) Latreille, 1802
 Underfamilien dråpebiller, Scaphidiinae Latreille, 1807
 Stamme Scaphisomatini Casey, 1893
 Slekten Sapitia Achard, 1920
 Sapitia lombokiana Achard, 1920
 Sapitia sumatrana Löbl, 1978
 Sapitia versicolor (Pic, 1920)

Eksterne lenker 
 

Dråpebiller
Biller formelt beskrevet i 1920
Borneos insekter
Katharina Filter

Katharina Filter (født 4. februar 1999 i Hamburg) er en tysk håndballmålvakt, som spiller for den tyske klubben  og det tyske kvinnelandslaget.

Hun ble tatt ut i 16-mannstroppen til Henk Groener foran Håndball-VM 2021 i Spania.

Referanser

Eksterne lenker 
 

Tyske håndballspillere
Beachhåndballspillere
Håndballmålvakter
Spillere i Håndball-VM 2021 for kvinner
Håndballspillere for Buxtehuder SV
Håndballspillere for Viborg HK
Personer fra Hamburg
Karen Oline Sneve

Karen Oline Sneve (født 21. februar 2000) er en norsk fotballspiller som er keeper for Rosenborg.

Hun har landskamper for J15, J16, J17 og J19-landslaget til Norge. Hun var i den norske troppen til U19-EM i Sveits 2018, og U19-EM i Skottland 2019.

Referanser

Eksterne lenker 
 

Norske fotballspillere
Fotballspillere for Lyn Fotball
Vikingenes veger

Vikingenes veger er en nordisk dokumentarserie som ble sendt på NRK Fjernsyn i 1968. Serien handlet om vikingtiden, og besto av seks dokumentarprogrammer produsert av allmennkringkasterne i Norge, Sverige og Danmark.

Et introduksjonsprogram produsert av finsk fjernsyn ble vist på NRK 30. desember 1967. De tre andre nordiske landene produserte to episoder hver. Serien ble produsert i farger. NRK hadde ennå ikke begynt med fargesendinger, slik at norske seere med fargeapparat måtte se programmene i sort-hvitt.

Episoder 
Datoene angir når episodene ble vist på NRK:

 30. desember 1967: Vikinger – i dikt, film og virkelighet. Introduksjon – produsert av Finlands Radio
 7. januar 1968: Fra Birka til Holmgard – produsert av Sveriges Television (SVT)
 14. januar 1968: Mot Miklagard – produsert av SVT
 21. januar 1968: Fra Lindisfarne til Nidaros  – produsert av NRK
 28. januar 1968: Hedning og skald – produsert av NRK; programmet handler om Egils saga
 4. februar 1968: Fra Hedeby til Noirmoutier – produsert av Danmarks Radio
 11. februar 1968: Fra Lindholms Høje til Hastings – produsert av Danmarks Radio

Referanser

Eksterne lenker 

 

Norske faktaprogrammer på TV
Danske faktaprogrammer på TV
Svenske faktaprogrammer på TV
Norske TV-serier fra 1960-årene
Svenske TV-serier fra 1960-årene
Danske TV-serier fra 1960-årene
TV-produksjoner på NRK
TV-produksjoner på DR
TV-produksjoner på SVT
Vikingtiden
TV-programmer om historie
Vilde Fjelldal

Vilde Anett Fjelldal (født 23. september 1997) er en norsk fotballspiller fra Narvik, som spiller for Røa.

Hun debuterte i Toppserien for Medkila i 2015.

Fjelldal har landskamper for J15, J16, J17, J19 og U23-landslaget til Norge.

Referanser

Eksterne lenker 
 

Norske fotballspillere
Fotballspillere for Medkila IL
Fotballspillere for Røa IL
Personer fra Narvik kommune
Bacillopsis

Bacillopsis er en slekt av biller som hører til familien kortvinger (Staphylinidae).

Utseende 
Små (ca. 2,5 millimeter), blinde, slanke, blanke, rødbrune kortvinger. Hodet er avrundet firkantet uten fasettøyne. Antennene er kraftige, de fleste leddene bredere enn lange, omtrent så lange som hode + pronotum. Pronotum er rektangulært, litt bredere enn langt, dekkvingene er jevnbrede, noe lengre enn pronotum. Bakkroppen er nesten sylindrisk, litt utvidet bakover. Dekkvingene er ganske korte, flygevinger mangler.

Levevis 
Artene har et underjordisk levesett.

Utbredelse 
Slekten er utbredt rundt Middelhavet.

Systematisk inndeling 

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger (Staphylinidae) Latreille, 1802
 Underfamilien Osoriinae Erichson, 1839
 Stammen Osoriini Erichson, 1839
 Slekten Bacillopsis Normand, 1920
 Bacillopsis africana (Peyerimhoff, 1905)
 Bacillopsis andujari Hernando, 2014
 Bacillopsis balearica (Breit, 1908)
 Bacillopsis cribellata (Normand, 1920)
 Bacillopsis dissimilis Orousset, 1985
 Bacillopsis marocana Coiffait, 1969
 Bacillopsis mirei Orousset, 1985
 Bacillopsis normandi Orousset, 1985
 Bacillopsis sicula Pace, 1980

Referanser

Eksterne lenker 
 

Osoriinae
Biller formelt beskrevet i 1920
H.L. Phoenix

Helge Lee (født 1982) er en norsk tegneserieskaper som utgir bøker under psevdonymet H.L. Phoenix. Han er kjent for bøkene i serien Arkin, som gav ham den første Ravneringene-prisen i 2022. Serien er planlagt i fire bind.

Utgivelser 
 Den lille høna med bæsj i ryggsekken. Bildebok. Eget forlag, 2019
 Arkin - Lysets vokter, bok 1: Hemmeligheten. Egmont, 2021 ISBN 9788242969644
 Arkin-Lysets vokter, bok 2: Håpet. Egmont, 2022 ISBN 978-82-4297-094-7

Referanser

Eksterne lenker 
 

Norske tegneserieskapere
Fødselsdato ikke oppgitt
Magnus Bech Riisnæs

Magnus Bech Riisnæs (født 4. november 2004) er en norsk fotballspiller som spiller for .

Referanser

Eksterne lenker 
 

Norske fotballspillere
Fotballspillere for Vålerenga Fotball
Spikerslag

Innen bygg og anlegg betegner et spikerslag et solid forankringspunkt hvor man kan feste en spiker (eller skrue) for å henge opp noe av en viss belastning. Ordet spikerslag brukes som regel ikke om det som primært er bærende konstruksjoner, men istedet komponenter hvis hovedfunksjon er å gi festepunkt for «sekundære bygningselementer som kledning, panel eller lignende». Bærende konstruksjoner kan dog i mange tilfeller også brukes som spikerslag. Spikerslaget blir et enkelt sted å feste ting i, og spikerslaget kan igjen være festet i bindingsverk, mur, betong eller andre materialer og konstruksjoner. Et spikerslag kan for eksempel bestå av en plate eller en bjelke, og kan være montert horisontalt eller vertikalt.

Eksempler 
Et vanlig eksempel på spikerslag er en losholt, og losholt og spikerslag brukes noen ganger om hverandre nesten som synonymer, men er ikke det samme. Et annet eksempel kan være stendere i gipsvegger, som kan fungere som spikerslag for å henge opp tunge gjenstander som TV-er eller veggmonterte skap. Både stendere og losholter monteres normalt inn i veggene før man har fått på kledning og utgjør en del av veggens konstruksjon.

Et tredje eksempel på spikerslag som kan monteres i ettertid uten å åpne en vegg av bindingsverk, kan være å feste en kryssfinerplate utenpå veggens indre eller ytre kledning, så den spenner mellom to stendere. Behovet kan være å gi solid feste for oppheng av tunge gjenstander mellom to stendere.

Et fjerde eksempel kan være å henge opp en kryssfinerplate på en betongvegg og feste den mot betongveggen med for eksempel ekspansjonsbolter eller skrueplugger. Man kan da igjen feste andre ting til kryssfinerplaten ved hjelp av vanlige treskruer.

Spikerslag kan også vise til biter av trelast som gir festepunkt til sekundære bygningselementer som dører, vinduer, tregulv og så videre videre til primære konstruksjoner som er støpte eller murte. Slike spikerslag kalles også tilfarere.

Alternativer til spikerslag 
På vegger av bindingsverk velger man i noen tilfeller å konstruere gipsvegger med et lag med kryssfinerplater bak gipsplatene, og kryssfineren vil da i mange tilfeller kunne utføre samme funksjon over hele veggen som spikerslag ellers ville gjort på kun utvalgte steder på veggen.

Andre betydninger 
Spikerslag blir noen ganger misforstått å bety et hammerslag (et slag med hammer, formodentlig på en spiker), eller et merke i overflaten etter et hammerslag, eller hullet i overflaten etter at en spiker er slått langt inn i treverket. Alle disse betydningene er feil i en byggefaglig sammenheng.

På andre språk 
En engelsk-norsk ordbok foreslår batten som engelsk ord for spikerslag. Det engelske ordet batten(en) kan også ha flere betydninger, deriblant labank.

Se også 
 Bjelkelag
 Tilfarer
 Modulsystemet
 Fransk treskrue, skrueplugg og ekspansjonsbolt, eksempler på festemetoder som kan være relevante for spikerslag

Referanser 

Bygningsdetaljer
Byggeteknikk i tre
Julie Hoff Klæboe

Julie Elise Hoff Klæboe (født 7. august 1999) er en norsk fotballspiller som spiller for Kolbotn.

Referanser

Eksterne lenker 
 

Norske fotballspillere
Fotballspillere for Kolbotn IL
Fransk treskrue

En fransk treskrue er en betegnelse som brukes om store treskruer med utvendig sekskanthode og grove gjenger. De brukes først og fremst til konstruksjonsdetaljer som skal monteres i bindingsverket på trekonstruksjoner eller på tilfarere i betong. Franske treskruer fås i forskjellige materialer og overflatebehandlinger, eksempelvis varmforsinket eller rustfritt stål. Det finnes også varianter med flensskive under sekskanthodet for økt friksjon mot det underliggende materialet.

Forboring 
Forboring kan være nødvendig for å lette monteringen og hindre at treverket sprekker. Det finnes også varianter med borspiss som til en viss grad letter skruingen. For noen skruer må man forbore med to ulike diametre til to ulike dybder, og delen for gjengepartiet skal da bores til mellom 0.9-1 av bunnen til gjengene, mens ugjenget stamme skal bores til diameter. Uten forboring får skruen mindre kapasitet, og treverket kan lettere sprekke. Noen franske treskruer har fiberkutt som kan minske behovet for forboring.

Benevnelse 
Franske treskruer benevnes etter nominell diameter og total skruelengde (ekskludert hode). For eksempel vil en 8×50-skrue ha 8 mm nominell diameter (ytrediameteren på gjengene vil i praksis være noen tidels millimeter mindre), og kan ha et gjengeparti med eksempelvis 30 mm gjengelengde.

DIN 571 er en vanlig standard for metriske franske treskruer.

Etymologi 
Navnet fransk treskrue ser tilsynelatende ut til å bli brukt i Norge og Sverige. Disse skruene kan trekkes til med en pipenøkkel eller skiftenøkkel, og skiftenøkkel på engelsk heter wrench. Ifølge svensk Wikipedia er en mulig forklaring at noen i byggebransjen har feiltolket eller forvansket ordet wrench til french og at den norsk-svenske benevnelsen kommer derav.

Se også 
 Spikerslag

Referanser 

Festemidler